Michael Crichton

Džonas Maiklas Kraitonas (; 1942 m. spalio 23 d. – 2008 m. lapkričio 4 d.) – JAV rašytojas, kino ir televizijos prodiuseris, režisierius ir gydytojas. Labiausiai žinomas už mokslinės fantastikos ir trilerio kūrinius.

Parduoda daugiau kaip 150 mln. jo knygų, kurių vienos žymiausių: „Andromedos štamas“, „Sfera“, „Juros periodo parkas“, „Laiko linija“, „Baimės būsena“ ir kt. Pagal daugumą jų pastatyti kino filmai. Žymiausias televizijos darbas – serialas „ER“.

Dauguma Maiklo Kraitono literatūros darbų paremti veiksmo žanru ir kupini technologijų. Romanai įkūnija technotrilerio literatūros žanrą, juose nagrinėjamos technologijos ir žmogaus sąveikos su ja nesėkmės, ypač sukeliančias biotechnologijos katastrofas. Didžioji dalis šių istorijų turi medicininį ir mokslinį pamatą, kuris atspindi rašytojo išsilavinimą.

 Biografija 

 Ankstyvasis gyvenimas ir mokslai 

Maiklas Kraitonas gimė 1942 m. spalio 23 d. Čikagoje, Ilinojaus valstijoje, JAV, žurnalisto John Henderson Crichton ir Zula Miller Crichton šeimoje. Augo Long Ailendo saloje Niujorke, turėjo dvi seseris Kimberly ir Catherine bei jaunesnįjį brolį Douglas. Kraitonas rašymu susidomėjo dar vaikystėje, todėl, norėdamas tapti rašytoju, 1960 m. pradėjo mokytis Harvardo koledžeMichael Crichton: Novelist and screenwriter responsible for 'Jurassic Park', 'Westworld' and the TV series 'ER' . The Telegraph. Nuoroda tikrinta 2009-02-11.. Dėl problemų su literatūros studijomis (rašytojas buvo nepatenkintas kai kurių dėstytojų kompetencija), perstojo į fizinės antropologijos studijas ir 1964 m. gavo bakalauro laipsnį su aukščiausiu pagyrimuOficiali Michael Crichton svetainė: About Michael Crichton . Nuoroda tikrinta 2009-02-11.. Tais pačiais metais priimtas į Fi Beta Kapa draugiją (Phi Beta Kappa Society, seniausia ir viena prestižiškiausių garbės draugijų JAV).

Vėliau Maiklas tęsė studijas Harvardo medicinos mokykloje ir tuo pačiu laikotarpiu pradėjo publikuoti pirmuosius savo literatūros darbus. Su užuomina į savo aukštą ūgį (206 cm 1997 m.), rašytojas romanus pasirašinėjo literatūriniais slapyvardžiais John Lange ir Jeffry Hudson. Lange yra vokiška pavardė, reiškianti „ilgas“, o seras Jeffrey Hudson buvo žymus XVII a. Anglijos karalienės Henrietta Maria karališkųjų rūmų dvaro neūžauga. Būtent antruoju slapyvardžiu pasirašyta knyga „A Case of Need“ 1969 m. kaip geriausias romanas pelnė rašytojui Edgaro premiją. Padėjęs broliui Douglas rašyti „Dealing“, pasivadino Michael Douglas slapyvardžiu.

1969 m. Kraitonas gavo medicinos daktaro laipsnį ir toliau metus studijavo Jonas Salk Biologinių mokslų institute (Institute for Biological Studies) Kalifornijoje. 1988 m. buvo Masačusetso technologijos instituto kviestinis rašytojas.

 Asmeninis gyvenimas ir mirtis 

Maiklas Kraitonas mėgo meditaciją, buvo darboholikas. Vedė penkis kartus, keturios vedybos baigėsi skyrybomis: su Suzanna Childs, su Joan Radam (1965–1970 m.), su Kathy St. Johns (1978–1980 m.) ir su aktore Anne-Marie Martin (1987–2003 m.), vienintelio jo vaiko – dukters Taylor Anne (g. 1989) – motina. Vėliau vedė Sherri Alexander.

Mirė 2008 m. lapkričio 4 d. nuo gerklės vėžio.

 Įvertinimas 

 1969 m. – Edgaro Alano Po premija už geriausią romaną („A Case of Need“, parašytas slapyvardžiu Jeffery Hudson).
 1970 m. – Amerikos medikų rašytojų asociacijos premija (už knygą „Five Patients“).
 1980 m. – Edgaro Alano Po premija už geriausia kino filmo scenarijų („The First Great Train Robbery“).
 2006 m. – The American Association of Petroleum Geologists Journalism premija už knyga „Baimės būsena“ (State of Fear).
 Emmy apdovanojimas.
 Peabody apdovanojimas.
 Amerikos rašytojų sąjungos narys.
 Rašytojo vardu pavadintas dinozauras Crichtonsaurus bohlini, romano „Juros periodo parkas“ garbeiOficiali Michael Crichton svetainė . Nuoroda tikrinta 2009-01-25..
 1992 m. pateko į žurnalo „People“ „Penkiasdešimt gražiausių žmonių“ sąrašą.

 Darbai 

 Fantastika 

 Metai  Pavadinimas  Pastabos 1966  Odds On  kaip John Lange 1967  Scratch One  kaip John Lange 1968  Easy Go  kaip John Lange A Case of Need  kaip Jeffery Hudson (1993 m. perleista kaip Kraitono) 1969  Zero Cool  kaip John Lange Andromedos štamas (The Andromeda Strain)  The Venom Business  kaip John Lange 1970  Drug of Choice  kaip John Lange Dealing  kaip Michael Douglas (su broliu Douglas Crichton) Grave Descend  kaip John Lange 1972  Binary  kaip John Lange The Terminal Man  1975  Didysis traukinio apiplėšimas(The Great Train Robbery)  1976  Negyvėlių ėdikai (Eaters of the Dead)  1980  Congo  1987  Sfera (Sphere)  1990  Juros periodo parkas (Jurassic Park)  1992  Tekanti Saulė (Rising Sun)  1994  Demaskavimas (Disclosure)  1995  The Lost World  1996  Airframe  1999  Laiko linija (Timeline)  2002  Prey  2004  Baimės būsena (State of Fear)  2006  Next  2009  Pirate Latitudes  Išleista po mirties 2010  Be pavadinimo  Leidžiama po mirties

 Ne fantastika 
 Metai  Pavadinimas 1970  Five Patients 1977  Jasper Johns 1983  Electronic Life 1988  Travels

 Filmai ir televizija 

 Filmams adaptuoti romanai 
 Metai  Pavadinimas  Režisierius 1971  Andromedos štamas  Robert Wise 1972  Dealing: Or the Berkeley-to-Boston Forty-Brick Lost-Bag Blues  Paul Williams 1972  The Carey Treatment (pagal „A Case of Need“)  Blake Edwards 1974  The Terminal Man  Mike Hodges 1993  Juros periodo parkas  Steven Spielberg 1993  Tekanti Saulė  Philip Kaufman 1994  Disclosure  Barry Levinson 1995  Congo  Frank Marshall 1997  Dingęs pasaulis: Juros periodo parkas  Steven Spielberg 1998  Sfera  Barry Levinson 1999  Tryliktasis karys (pagal „Eaters of the Dead“)  John McTiernan 2003  Laiko linija  Richard Donner 2008  Andromedos štamas (televizijos mini serialas)  Mikael Salomon

 Kaip režisierius ar scenaristas 
 Metai  Pavadinimas  Režisierius 1972  Pursuit  Televizijos filmas 1973  Westworld  Režisierius 1978  Coma  Režisierius, scenarijaus autorius 1979  The First Great Train Robbery  Režisierius, scenarijaus autorius 1981  Looker 1984  Runaway  1989  Physical Evidence 1993  Jurassic Park  Scenarijaus bendraautoris 1994  ER  Kūrėjas, rašytojas, prodiuseris 1996  Twister  Scenarijaus bendraautoris

 Šaltiniai 

 Nuorodos 
 Oficiali Michael Crichton interneto svetainė 
 Michael Crichton IMDb įrašas 
 Michael Crichton parašas
 Informacija apie Michael Crichton knygas, išleistas lietuvių kalba 

Kategorija:JAV fantastikos rašytojai